Συμβόλαιο θανάτου

Το συμβόλαιο θανάτου είναι προφορική συμφωνία μιας μορφής δολοφονίας, στην οποία κάποιος προσλαμβάνει κάποιον άλλο για να σκοτώσει ένα άτομο-στόχο ή ομάδα ανθρώπων. Αφορά μια παράνομη συμφωνία μεταξύ δύο ή περισσότερων συμβαλλόμενων ατόμων στην οποία ένας συμφωνεί να σκοτώσει το στόχο με αντάλλαγμα κάποια μορφή πληρωμής, χρηματική ή άλλη. Κάθε συμβαλλόμενος μπορεί να είναι ένα άτομο, ομάδα ή οργάνωση. Σε όλη την ιστορία, το συμβόλαιο θανάτου έχει συνδεθεί με το οργανωμένο έγκλημα και με βεντέτες. Για παράδειγμα, στην πρόσφατη ιστορία των Ηνωμένων Πολιτειών, η συμμορία Murder Inc. είχε διαπράξει εκατοντάδες δολοφονίες μεταξύ της δεκαετίας του 1920 και της δεκαετίας του 1940 για λογαριασμό του Εθνικού Συνδικάτου του Εγκλήματος και της Αμερικανικής Μαφίας. Το συμβόλαιο θανάτου δίνει το πλεονέκτημα σε αυτόν που προσλαμβάνει να μην εμπλέκεται άμεσα στη δολοφονία. Αυτό καθιστά ακόμη πιο δύσκολο να συνδεθεί ο «εργοδότης» με τη δολοφονία και μειώνει την πιθανότητα της δημιουργίας ενοχής για τον διαπεπραγμένο φόνο, επειδή η πρόσληψη αυτή του δίνει άλλοθι και δε φαίνεται να διέπραξε αυτός τη δολοφονία. Επίσης, το συμβόλαιο θανάτου χρησιμοποιείται συχνά όταν δεν υπάρχει η δυνατότητα ενός θανάτου να μοιάζει με αυτοκτονία, όπως μία σύζυγος προσλαμβάνει κάποιον για τη δολοφονία του συζύγου της.

 Στις Ηνωμένες Πολιτείες, το Ηνωμένο Βασίλειο, και σε πολλές άλλες χώρες, μια σύμβαση για να σκοτώσει ένα άτομο κάποιο άλλο είναι άκυρη, πράγμα που σημαίνει ότι δεν είναι νομικά εκτελεστή. Κάθε σύμβαση για τη διάπραξη πλημμελήματος δεν είναι εκτελεστή. Έτσι, αν ένας εκτελεστής παίρνει μεν τα χρήματα, αλλά στη συνέχεια, παραλείψει ή αρνηθεί να εκτελέσει τον στόχο του, ο «εργοδότης» δεν μπορεί να ασκήσει αγωγή αποζημίωσης για παραβίαση της σύμβασης. Αντίθετα, αν ο εκτελεστής σκοτώσει τον στόχο, όπως είχε υποσχεθεί, αλλά ο «εργοδότης» αρνείται να πληρώσει, ο εκτελεστής δεν μπορεί να μηνύσει τον πελάτη για χρηματική αποζημίωση. Επιπλέον, τόσο ο δολοφόνος όσο και το πρόσωπο που πλήρωσε τον δολοφόνο, μπορεί να βρεθεί ένοχος για φόνο. Πράγματι, οι πράξεις απλώς και μόνο της διαπραγμάτευσης και της πληρωμής για ένα συμβόλαιο θανάτου, αναγνωρίζονται το ίδιο από τον νόμο και τιμωρούνται ως απόπειρα δολοφονίας, καθώς αποτελούν το «σημαντικό βήμα» προς τον σχεδιασμό ενός εγκλήματος ο οποίος είναι απαραίτητος για τον καταλογισμό ευθύνης της απόπειρας του εγκλήματος. Σε ορισμένες χώρες με τη θανατική ποινή σε ισχύ, ένα συμβόλαιο θανάτου μπορεί να είναι μια ειδική περίσταση που ο δολοφόνος θα καταδικαστεί και θα του επιβληθεί ποινή του θανάτου. Μια μελέτη από το Αυστραλιανό Ινστιτούτο Εγκληματολογίας 162 δολοφονίες ή απόπειρας τέλεσης δολοφονίας στην Αυστραλία μεταξύ του 1989 και του 2002, έδειξε ότι ο πιο συνηθισμένος λόγος για την πρόσληψη εκτελεστή ήταν οι πληρωμές ασφαλιστικών εταιριών. Η μελέτη διαπίστωσε επίσης ότι η μέση πληρωμή για μία δολοφονία (χτύπημα) ήταν $ 15,000 και ότι τα πιο συχνά χρησιμοποιούμενα όπλα ήταν τα πυροβόλα όπλα. Οι δολοφονίες αντιπροσώπευαν το 2% των δολοφονιών στην Αυστραλία κατά τη διάρκεια εκείνης της χρονικής περιόδου. Οι δολοφονίες, επίσης, συνθέτουν ένα σχετικά παρόμοιο ποσοστό του συνόλου των δολοφονιών και αλλού. Για παράδειγμα, αυτές αποτελούσαν περίπου το 5% του συνόλου των δολοφονιών στη Σκωτία από το 1993 έως το 2002. Σύμφωνα με την εκπομπή America's Most Wanted, το Walker County της πολιτείας της Αλαμπάμα είναι το υπ' αριθμόν 1 μέρος στην Αμερική για να προσλάβει κανείς έναν δολοφόνο. Glennon Engleman, Αμερικανός οδοντίατρος που δούλευε και σαν εκτελεστής. Christopher Dale Flannery, φημισμένoς Αυστραλός εκτελεστής. Γκρέγκορι Σκάρπα, Αμερικανός γκάνγκστερ ιταλικής καταγωγής, διαβόητος ως πληρωμένος δολοφόνος, αλλά και λόγω της σχέσης του με πράκτορες του FBI. Ιγκόρ ο δολοφόνος, πρώην πράκτορας της KGB που έγινε εκτελεστής και υπάρχει υπόνοια ότι σκότωσε πάνω από 40 στόχους διεθνώς. Τσαρλς Χάρελσον, Αμερικανός εκτελεστής, ο πατέρας του ηθοποιού Γούντι Χάρελσον. Ρίτσαρντ Κουκλίνσκι, Αμερικανός επαγγελματίας δολοφόνος, που συνδέθηκε με τις δολοφονίες άνω των 33 ανδρών, ενώ φημολογείται ότι έχει δολοφονήσει πάνω από 250 άνδρες. Μαρίνκο Μάγδα, ο Σέρβος εκτελεστής που καταδικάστηκε για 11 δολοφονίες, συμπεριλαμβανομένης μίας ουγγρικής οικογένειας. Ρόι ΝτεΜέιο, Αμερικανός γκάνγκστερ και αρχηγός του πληρώματος ΝτεΜέιο, το οποίο είναι διαβόητο για το μεγάλο αριθμό δολοφονιών που διέπραξαν και για τους φρικιαστικούς τρόπους αποσύνθεσης που χρησιμοποιούσαν. Αλεξάντρ Σολόνικ, Ρώσος δολοφόνος που σκότωσε περισσότερα από 30 αφεντικά της Ρωσικής μαφίας, και ο οποίος ήταν γνωστός για το ότι πυροβολούσε και με τα δύο χέρια. Li Fuguo, ένας ευνούχος της δυναστείας Τανγκ, σκοτώθηκε από έναν εκτελεστή που είχε προσληφθεί από τον αυτοκράτορα Τανγκ Τάιζονγκ. Shiori Ino, μία 21χρονη φοιτήτρια πανεπιστημίου, σκοτώθηκε από τον εκτελεστή *Yoshifumi Kubota, ο οποίος έμεινε 18 χρόνια στη φυλακή για τη δολοφονία. Είχε πληρωθεί από τον πρώην φίλο της και τον αδελφό του. Η υπόθεση είχε αποκτήσει μεγάλη δημοσιότητα στην Ιαπωνία. Grady Stiles, ένας διασκεδαστής freak show του οποίου η οικογένεια προσέλαβε έναν εκτελεστή για να τον σκοτώσει, λόγω της καταχρηστικότητάς του. Ji Yunqing, ένας Κινέζος, αφεντικό της μαφίας «Τριάδα της Σαγκάη» που δολοφονήθηκε στα τέλη της δεκαετίας του 1930 από τον εκτελεστή Zhan Seng. Nicole Doucette Ryan, προσπάθησε να προσλάβει ένα μυστικό αστυνομικό της Βασιλικής Ορεινής Καναδικής Αστυνομίας να σκοτώσει τον άντρα της. Σίλας Jayne, ιδιοκτήτης στάβλου στο Σικάγο, είχε καταδικαστεί το 1973 για τη μίσθωση εκτελεστών να δολοφονήσουν τον ετεροθαλή αδελφό του George. Mike Danton, πρώην παίκτης του χόκεϊ, προσέλαβε ένας μυστικό ομοσπονδιακό πράκτορα για να σκοτώσει τον ατζέντη του. Wanda Holloway: Η τηλεοπτική σειρά του 1993 «The Positively True Adventures of the Alleged Texas Cheerleader-Murdering Mom» βασίζεται στη πραγματική ιστορία της Holloway, η οποία προσέλαβε έναν εκτελεστή για να σκοτώσει τη μητέρα ενός κοριτσιού που ανταγωνίζονταν με την κόρη της στις μαζορέτες. Lawrence Horn, μουσικός παραγωγός δισκογραφικής του οποίου η πρόσληψη ενός εκτελεστή, οδήγησε στην υπόθεση Rice v. Paladin Press Charlotte Karin Lindström, σουηδέζα σερβιτόρα και μοντέλο, που προσπάθησε να προσλάβει έναν εκτελεστή για να σκοτώσει τους μάρτυρες που θα κατέθεταν εναντίον του φίλου της σε μια δίκη για ναρκωτικά στην Αυστραλία. Pamela Smart του Derry, New Hampshire, η οποία απασχόλησε τα πρωτοσέλιδα το 1991 για την πρόσληψη του εφήβου εραστή Billy Flynn και τους φίλους του για να δολοφονήσει τον άντρα της Gregory Smart. Wallace Souza, Βραζιλιάνος τηλεπαρουσιαστής ο οποίος είχε κατηγορηθεί για την πρόσληψη εκτελεστών με σκοπό να δολοφονήσουν τουλάχιστον πέντε άτομα το 2009, ώστε να αυξήσει τα ποσοστά τηλεθέασης του προγράμματος του. Ruthann Aron, καταδικάστηκε για την πρόσληψη ενός εκτελεστή για να σκοτώσει τον άντρα της και έναν δικηγόρο ο οποίος είχε κερδίσει μία την υπόθεση απάτης σε βάρος της. Το θέμα του συμβόλαιο θανάτου στη λαϊκή φαντασία. Κινηματογράφος Εκτελεστές σε ταινίες εγκλήματος: Ο Λι Μάρβιν παίζει τον εκτελεστή στην ταινία του 1964 The Killers. Η αύξηση χαρακτήρων εκτελεστή άρχισαν το 1970 λόγω των Μαφιόζικων ταινιών όπως Ο Νονός. Ο Τσαρλς Μπρόνσον παίζει τον εκτελεστή στην ταινία του 1972 Ο μηχανικός. Ο Τζέισον Στέιθαμ παίζει τον εκτελεστή στο ριμέικ του 2011 Ο μηχανικός. Ο Έντουαρντ Φοξ παίζει έναν εκτελεστή που σχεδιάζει μεθοδικά χτύπημα κατά του Προέδρου της Γαλλίας Σαρλ ντε Γκωλ, στην ταινία του 1973 Η Ημέρα του Τσακαλιού. Σε μία παρόμοια ταινία του 1997, ο Μπρους Γουίλις παίζει επίσης έναν εκτελεστή χρησιμοποιώντας την κωδική ονομασία Το τσακάλι. Ο Μαξ φον Σίντοφ παίζει έναν εκτελεστή ταινία του 1975 Οι Τρεις Μέρες του Κόνδορα. Ο Κρίστοφερ Λι παίζει τον καλύτερο εκτελεστή στον κόσμο, τον Φανσίσκο Σκαραμάγκα στην ταινία του 1975 Τζέιμς Μποντ Ο Άνθρωπος με το χρυσό πιστόλι. Το φινάλε της ταινίας του 1983 Ο Σημαδεμένος, διαθέτει ένα μικρό στρατό των εκτελεστών για να σκοτώσουν τον πρωταγωνιστή, ο Τόνι Μοντάνα. Ο Χένρι Σίλβα παίζει τον εκτελεστή στην ταινία του 1981 Η μηχανή του Σάρκυ. Η ταινία του Γούντι Άλεν Απιστίες και Αμαρτίες του 1989, έχει το ηθικό δίλημμα ενός οφθαλμίατρου ο οποίος προσλαμβάνει έναν δολοφόνο για να σκοτώσει την ερωμένη του. Στις αρχές της δεκαετίας του 1990, ο Ζαν Ρενό απέκτησε κάποια προσοχή ως ένας εκτελεστής στη ταινία Λεόν. Στην ταινία του 1995 Ντεσπεράντο, ο Αντόνιο Μπαντέρας παίζει έναν πιστολέρο που εργάζεται επίσης ως εκτελεστής. Ο Τομ Χανκς παίζει έναν εκτελεστή στο Σικάγο του 1930 και ο Τζουντ Λο παίζει τον αντίπαλο εκτελεστή στη ταινία του 2002 Δρόμος προς στον όλεθρο. Η ταινία Killer Elite με πρωταγωνιστές τους Τζέισον Στέιθαμ, Κλάιβ Όουεν και Ρόμπερτ Ντε Νίρο βασίζεται σε μια ομάδα εκτελεστών με τον Στέιθαμ και Ντε Νίρο να υποδύονται τους κύριους εκτελεστές. Η ταινία του 2007 Hitman, με πρωταγωνιστή τον Τίμοθυ Όλυφαντ βασίζεται στο ομώνυμο βιντεοπαιχνίδι. Στην ταινία Collateral: Η Διαδρομή, ο Τομ Κρουζ υποδύεται έναν εκτελεστή που παίρνει έναν ταξιτζή (Τζέιμι Φοξ) όμηρο για πέντε στάσεις για τη δολοφονία ισάριθμων μαρτύρων. Το 2012 στην ταινία Σκότωσε τους Γλυκά, ο Μπραντ Πιτ παίζει έναν εκτελεστή που έχει προσληφθεί για να σκοτώσει τους ληστές ενός γκάνγκστερ που ελέγχει παιχνίδια πόκερ."Εκκεντρικές" ενσαρκώσεις απ' τα μέσα των 1990's έως τα τέλη των 2000's Ο Τζων Κιούζακ παίζει έναν εκτελεστή της CIA ο οποίος παρευρίσκεται σε μια συνάντηση παλαιών συμμαθητών, στην ταινία Grosse Pointe Blank. Στην ταινία πολιτικής σάτιρας War,Inc., Ο Κιούζακ παίζει ένα δολοφόνο που παριστάνει έναν παραγωγό. Ο Φόρεστ Γουίτακερ παίζει έναν εκτελεστή επηρεασμένο από τον Μπουσίντο στην ταινία Ghost Dog: The Way of the Samurai. Στη μαύρη κωμωδία του 2005 Ο Ταυρομάχος (Matador), ο Πιρς Μπρόσναν παίζει έναν έμπειρο εκτελεστή ο οποίος πάσχει από ψυχολογικό πρόβλημα, το οποίο τον κάνει να παγώνει κατά τη διάρκεια των τελευταίων δευτερολέπτων της εκτέλεσης.Ρομαντικές Κωμωδίες που περιλαμβάνουν δολοφόνους Το 2005 στην ταινία Ο Κύριος και η Κυρία Σμιθ, ο Μπραντ Πιτ και η Αντζελίνα Τζολί παίζουν ένα ζευγάρι εκτελεστών που πρέπει να αλληλοεξοντωθούν. Ο Άστον Κούτσερ παίζει έναν στην ταινία του 2010 killersΕνσαρκώσεις εκτελεστών που έχουν κερδίσει υποψηφιότητες ή βραβεία: Το 1985, ο Τζακ Νίκολσον ήταν υποψήφιος για το Όσκαρ Α΄ Ανδρικού Ρόλου για τον ρόλο ενός δολοφόνου στην ταινία Η Τιμή των Πρίτζι. Το 1994, ο Τζον Τραβόλτα και ο Σάμιουελ Τζάκσον ήταν υποψήφιοι για το Όσκαρ Α΄ Ανδρικού Ρόλου και Καλύτερου Ηθοποιού αντίστοιχα, για τους ρόλους τους ως δύο εκτελεστές στην βραβευμένη ταινία Pulp Fiction. Ο Χαβιέρ Μπαρδέμ παίζει έναν αδίστακτο εκτελεστή το 2008 στην ταινία των αδερφών Κοέν, Καμιά Πατρίδα για τους Μελλοθάνατους και βραβεύεται με Όσκαρ Β' Ανδρικού Ρόλου.Σε άλλες χώρες η εικόνα ενός εκτελεστή είναι συχνά ένα τραγικό άτομο και παράλληλα μια μοναχική ύπαρξη: Στη γαλλική ταινία του 1967, Ο δολοφόνος με το αγγελικό πρόσωπο, ο Τζεφ Κοστέλο είναι ένα παράδειγμα αυτού. Η ταινία Ghost Dog: The Way of the Samurai είναι εμπνευσμένη από αυτή. Στη γαλλική ταινία Λεόν: ο επαγγελματίας η ύπαρξή του έξω από τα "χτυπήματα" περιστρέφεται γύρω από την περιποίηση του φυτού στο σπίτι του και βλέποντας παλιές ταινίες. Στην ταινία του 1989, The Killer, ο εκτελεστής επιχειρεί να κάνει ένα τελευταίο χτύπημα για να διορθώσει μία αδικία που είχε προηγουμένως προκαλέσει.